Stasys Sakalauskas

Stasys Sakalauskas (1946 m. rugpjūčio 19 d. – 2004 m. kovo 25 d.) – lietuvių diplomatas, Lietuvos Respublikos nepaprastasis ir įgaliotasis ambasadorius.„Mirė buvęs Lietuvos ambasadorius JAV S.Sakalauskas“, www. DELFI.lt, 2004 m. kovo 25 d. Nuoroda tikrinta 2021-04-15.

 Biografija 

Stasys Sakalauskas gimė 1946 m. rugpjūčio 19 d. Kaune. Gimtajame mieste jis baigė S. Nėries vidurinę mokyklą, Kauno politechnikos institutą. Gabus jaunas specialistas buvo pakviestas dirbti institute. Čia jis apgynė technologijos mokslų daktaro disertaciją, jam buvo suteiktas docento vardas. Kauno politechnikos institute dėstytoju dirbo beveik 22 metus.Leonas Narbutis. Pirmam susipažinimui: Pasikalbėjimas su naujuoju Lietuvos ambasadorium Vašingtone Stasiu Sakalausku. Draugas, 1998 m. sausio 3 d. „Jo nepamiršome“ // Draugas, 2005 m. kovo 22 d. 

Diplomato karjerą jis pradėjo 1991 m. spalio 1 d., tapdamas Lietuvos užsienio reikalų ministerijos vyriausiuoju specialistu Politikos departamento, Amerikos, Kanados ir Azijos šalių skyriuje.

1991 m. lapkričio 1 d. – 1994 m. liepos 14 d. dirbo skyriaus vedėju Politikos departamento, Amerikos, Kanados ir Azijos šalių skyriuje.

Po trejų metų, nuo 1994 m. liepos 15 d. iki 1997 m. kovo 2 d. dirbo Lietuvos ambasadoje JAV patarėju politikos klausimais, kartu ėjo karo atašė pareigas.

1997 m. kovo 3 d. buvo paskirtas Lietuvos užsienio reikalų ministerijos sekretoriumi, o tų pačių 1997 m. rugsėjo 22 d. – nepaprastuoju ir įgaliotuoju Lietuvos ambasadoriumi JAV ir Meksikai. (LRS inf.) Skiriamuosius raštus JAV prezidentui Bilui Klintonui įteikė 1997 m. lapkričio 12 d.Ambasadorius įteikė skiriamuosius raštus // Draugas, 1997 m. lapkričio 21 d.  Įgaliojimų terminas baigėsi 2001 m. kovo 4 d.Lietuvos ir Jungtinių Valstijų santykiai yra geri // Draugas, 2001 m. kovo 21 d. 

2001 m. kovo 5 d. – 2003 m. balandžio 6 d. dirbo URM ambasadoriumi ypatingiems pavedimams. (ELTA inf.) ministerijos patarėjų grupėje.

Nuo 2003 m. balandžio 7 d. iki mirties – ambasadorius ypatingiems pavedimams Kaliningrado problematikai, Rytų Europos ir Vidurinės Azijos departamente.

2003 m. Stasys Sakalauskas apdovanotas Ordino „Už nuopelnus Lietuvai“ Komandoro kryžiumi.Apdovanotų asmenų duomenų bazė 

 Šaltiniai 

|-

Kategorija:Lietuvos diplomatai
Kategorija:Lietuvos ambasadoriai JAV